Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 4. számú melléklet a 89/2004. (IV. 20.) Korm. rendelethez
Paragraph Index: 988

6. Leírás 2004/50. szám A projekt Duna-Tisza köze déli részén helyezkedik el, nyugaton a Duna, keleten a Tisza és délen a szerb-montenegrói államhatár határolja. Az érintett területen található 84 település állandó lakosainak száma kb. 345 000 fõ. A projekt önkormányzatainak többsége Bács-Kiskun megyében található, három másik önkormányzat Csongrád megyéhez és néhány településbõl álló kisebb csoport a Duna folyó mentén, Baranya megyében található. A települések többsége napjainkban önállóan, egymástól függetlenül, saját közigazgatási területén gondoskodik a hulladék elhelyezésérõl. A hulladékgazdálkodás helyzete ebben a régióban megegyezik az országban kialakult általános helyzettel. A hulladék kezelése és elhelyezése a városokban bizonyos szinten elfogadhatónak tekinthetõ, ez azonban nem vonatkozik a közepes és kisebb településekre. Jellemzõ, hogy a kommunális szilárd hulladékot szigetelés nélküli lerakóhelyeken helyezik el, ezek jelentõs része nem engedélyezett. Elõfordul, hogy a hulladék bizonyos részét illegális lerakóhelyeken helyezik el. A fenti okok miatt az érintett önkormányzatok döntöttek arról, hogy összefognak és egy komplex hulladékgazdálkodási projektet valósítanak meg. Az önkormányzatok megbízták Csongrád városát, legyen a közös regionális projekt beruházója, és vállalja a projekt elõkészítését és megvalósítását. A megvalósítandó integrált hulladékgazdálkodási rendszer alkotóelemei a szelektív hulladékgyûjtés, újrafeldolgozó és komposztáló kapacitások létesítése, egy hulladékátrakó állomás megépítése, hulladékrendezõ udvarok és hulladékgyûjtõ szigetek telepítése, valamint a nemzeti és EU elõírásoknak minden tekintetben megfelelõ három korszerû hulladéklerakó-hely megépítése. A projekt tartalmazza a meglevõ lerakóhelyek (összesen 79 darab; 224,5 ha területen) lépcsõzetes bezárását. A régiót négy hulladékgyûjtõ térségre osztják fel: Kalocsa, Kiskunhalas, Felgyõ és Vaskút. A papír-, fém-, mûanyagés üveghulladékot egyezetett terveknek megfelelõen szelektív módon gyûjtik össze a lakosságtól (kistelepülésekrõl, különálló házakból álló lakónegyedekbõl). A hulladékgyûjtõ udvarokban és ún. hulladékgyûjtõ szigeteken (ezeken sûrûn lakott lakónegyedekben létesítik) egyéb hulladékot is gyûjtenek, ugyancsak szelektív módon (papírt, mûanyagot, „zöld” hulladékot, használt gumiabroncsokat, bútort, fémhulladékot, háztartási elektromos készülékeket, üres festékdobozokat stb.). Az anyagot elszállítják az újrafeldolgozó és komposztáló üzemekbe. Az összegyûjtött hulladéknak azt a részét, amely újrafeldolgozásra nem alkalmas, a hulladéklerakó-helyeken helyezik el, kivéve azokat az anyagokat, amelyeket a létesítményre vonatkozó engedély értelmében az adott lerakóhelyen nem lehet elhelyezni. A rendelkezésre álló gépjármûparkot korszerûsítik, további jármûveket vásárolnak a hulladékgyûjtés és -elhelyezés feladatainak ellátásához. A projektnek lesz egy publicitást biztosító része, amelynek célja a szelektív hulladékgyûjtés hatékonyságának növelése, a környezetvédelmi tudat megerõsítése, és az EU finanszírozásban való érdekeltség megjelenítése. A hulladékgazdálkodási rendszer infrastruktúrája az alábbiakból tevõdik össze: — két hely: Felgyõ —372 000 m 3, Kiskunhalas —740 000 m3; — két hulladékválogató Felgyõn, Kiskunhalason, együttes teljesítményük évi 23 500 tonna; — egy hulladékválogató Vaskúton; — egy regionális hulladékátrakó állomás (Kalocsa), kapacitása 7 800 tonna/év; — három komposztáló üzem Felgyõn, Kiskunhalason, Kalocsán, együttes teljesítményük évi 21 000 tonna; — 13 hulladékudvar és 397 hulladékgyûjtõ sziget. Továbbá a vaskúti, PHARE támogatásból megvalósított beruházásokat integrálni fogják a hulladékgazdálkodási rendszerbe. A beruházás egy hulladéklerakót, egy komposztáló telepet és egy válogatómûvet tartalmaz, melyeket Vaskúton fognak megépíteni. A rendszer alkalmas lesz arra, hogy 2005-tõl folyamatosan kezelje a régióban képzõdõ hulladékot, amelynek mennyisége a 2005. évi 98 717 tonnával szemben 2030-ban eléri a 137 754 tonnát. Az összes létesítményt a vonatkozó EU irányelvek rendelkezéseivel összhangban valósítják meg. A projekt élettartama 26 év, a programok 2005-ben indulnak. A veszélyes hulladék kezelése nem része a projektnek. A hulladékgazdálkodási rendszer üzemeltetõje nyílt tenderezési eljárással kerül kiválasztásra.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes